KINNITATUD

RMK riigihangete osakonna

juhataja käskkirjaga 1-47.2812/1.

## 1. Hanke nimetus ja viitenumber

* 1. Hanke nimetus: Saka teede ehitamine
  2. Viitenumber: 263438
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Söe tee (0,773 km), Abrami tee (0,385 km), Võhma tee (0,315 km) ja Karjaoru tee (1,232 km), mis asuvad Ida-Viru maakonnas, Toila vallas, Saka ja Ontika külas, ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Kobras AS** poolt koostatud „Saka teed ehitusprojekt V02.1“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Maie Rummel, tel: 514 0460; e-post [maie.rummel@rmk.ee](mailto:maie.rummel@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.5. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.6. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 1000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Saka teede ehitamine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Söe tee (0,773 km), Abrami tee (0,385 km), Võhma tee (0,315 km) ja Karjaoru tee (1,232 km), asuvad Ida-Viru maakonnas, Toila vallas, Saka ja Ontika külas. Söe tee paikneb RMK katastriüksuse 32001:001:0166 loodeosas, metsakvartalil KT206. Abrami tee paikneb RMK katastriüksuse 32001:001:0147 põhjaosas, metsakvartalil KT211. Võhma tee asub RMK katastriüksuse 32001:001:0146 põhjaosas, metsakvartalil KT213. Karjaoru tee paikneb suuremas osas RMK katastriüksustel 32001:001:0243 kvartal JH003 ja 32001:001:0165 kvartalil KT209 ning osaliselt ka eramaal, katastriüksusel Lubjaahju 32001:001:0006.

Söe tee ristub kohaliku teega nr 3200002 Suterma-Kolga-Saka. Abrami tee ja Võhma tee ristuvad põhimaanteega nr 1 Tallinn-Narva (vastavalt km 151,500 ja km 153,145). Karjaoru tee ristub põhimaanteega nr 13133 Saka-Ontika-Toila 3,937 km-l.

Vajalikud raietööd on RMK poolt lepingu sõlmimise ajaks enamuses osas tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Võsaga kaetud aladel töödeldakse kraavi nõlva võimalusel freesimise teel. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Raie järgselt teostatakse kändude juurimine mahus 6,94 ha.

Saka teedele on ette nähtud rajada 11, rekonstrueerida 1 ja uuendada 5 truupi.

Truubid Ø40-50 cm ehitatakse plasttorutruudena. Plasttorutruubid peavad vastama ringjäikusele (SN8 rõngasjäikusele), olema seest siledaseinalised ning väljast gofreeritud. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal on 50 cm.

Kõikidele truupidele on ette nähtud ehitada otsakutele kindlustised järgnevate tüüpotsakutega: 40-50 MAO. Otsakute rajamiseks truupidele tuleb kasutada nõlvust 1:1,75 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega (1.09.2023.a.) ja ehituse üle andes peab otsakul/kindlustusel kasvama ühtlane elujõuline haljastus.

Truupidele, mis jäävad sõidutee alla, on ette nähtud tähispostide paigaldamine, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

Välja kaevatud vanad r/b truubitorud, betoonist otsakud tuleb rekonstrueeritavalt alalt ära vedada ja utiliseerida.

**Söe tee** (pikkus 0,773 km) algab asfaltkattega teelt nr 3200002 Sutermu-Kolga-Saka (km 0,513) ning lõppeb ligikaudu metsakvartali KT206 eraldise 16 keskel. Ala pinnakatte moodustavad vastavalt koreseline keskmine liivsavi, mis on valdavalt alla 1 meetrise tüsedusega. Liivsavi all on paas sügavusel 0,8…1,0 m. Tee paikkonna tüüp on liigniiske.

Söe teel rajatakse mõlemale poole teed nõvad, mis jäävad vahemikku pk ~0+65 kuni pk 5+00 ja suubuvad uuendatavasse kuivenduskraavi pk ~0+65 juures. Tee alt läbi minev olemasolev kuivenduskraav (500) on ette nähtud uuendada Natura elupaiga piirist kuni Sutermu-Kolga-Saka uuendatava teetruubini (74m). Vasakule ja paremale poole teed pk 4+00 juurde M3 mahasõidukohtade alla rajatakse truubid.

Tee alguses olev R-T\* tüüpi mahasõidukoht tuleb rajada kaevesse, et viia need olemasoleva teega samale tasapinnale. Rajatav R-T\* algab asfaltkatte servast. Tee paremale poole pk 3+00 juurde on ette nähtud rajada sõidukite möödasõidukoht (L=25 m, W=4,0 m; „Maaparandusrajatiste tüüpjoonised. Tallinn 2008“). Möödasõidukoha üleminek ehitatava teega teostatakse mõlemas otsas 15 m pikkuselt („Maaparandusrajatiste tüüpjoonised. Tallinn 2008“). Mahasõidud metsa ja pinnasteele tagatakse M3 mahasõidukohtadega (3 tk), pk 4+00 juurde vasakule ja paremale poole teed ning kolmas mahasõidukoht rajatakse tee lõppu T-kujulise sõidukite tagasipööramisekoha keskkohast risti üle. Lisaks rajatakse pk 5+69 juurde vasakule ja paremale poole teed M3 mahasõidukohad (kokku 2 tk) gaasitrassi kaitsevööndis hooldustehnikaga liikumiseks. Piketi ~5+86 piirkonnas ristub ehitatav tee Elering AS gaasitrassiga ja pk ~5+96 juures Elering AS sidekaabliga. Gaasitrassi ja sidekaabli ristumine teega on lahendatud tööprojektiga nr HGP22014 „Saka teed. Ehitusprojekt. Gaasivarustuse osa“, mis on koostatud OÜ HG ProSolutions poolt.

Ehitatava tee teekatendi laius on 4,5 m ning katendikonstruktsioon on järgmine:

* paekivikillustik, fr 16/32 mm, h=0,10 m;
* aheraine (fr. 10/90(125)mm), h=0,30 m;
* geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud).

Teele on ette nähtud plaanikõverate tõttu üks sisekurvi laiendus.

**Abrami tee** (pikkus 0,385 km) algab põhimaanteelt nr 1 Tallinn-Narva (km 151,500) ning lõpeb ligikaudu metsakvartali KT211 eraldise 7 kaguosas. Ala pinnakatte moodustavad koreserikkad liivsavi kihid paksusega 0,5…0,8 m, mille all on paas. Tee paikkonna tüüp on kuiv. Tee kulgeb peamiselt mööda olemasolevat pinnasrada, mida on veerisega kindlustatud. Tee tehniline seisukord on halb.

Tee lõpus asuva T-kujulise tagasipööramisekoha parempoolse haru raadiuse lõppu paigaldatakse truup.

Tee lõppu rajada T-kujuline tagasipööramise koht ning tee alguses olev tehnoloogiline riigitee mahasõidukoht tuleb hooldada. Riigitee ristumiskohta antud asukohta ei rajata. Tee algusesse pk 0+10 kuni pk 1+04 on ette nähtud laoplatsi rajamine, vajalik on olemasoleva pinnasraja ja ehitatava tee vahelise ala täitmine. Täitepinnaseks on ette nähtud juurde veetav kruusliiv (maht ~150 m3). Teele rajatakse M3 mahasõidukoht (1 tk) ja lõppu, T-kujulise sõidukite tagasipööramisekoha keskkohast risti üle olemasolevale pinnasteele. Lisaks rajatakse pk 2+01

juurde paremale poole ja pk 2+57 juurde vasakule poole teed M3 mahasõidukohad (kokku 2 tk) gaasitrassi kaitsevööndis hooldustehnikaga liikumiseks.

Tee ristub piketi ~2+25 piirkonnas Elering AS gaasitrassiga ja pk ~2+53 piirkonnas sidekaabliga. Gaasitrassi ja sidekaabli ristumine teega on lahendatud tööprojektiga nr HGP22014 „Saka teed. Ehitusprojekt. Gaasivarustuse osa“, mis on koostatud OÜ HG ProSolutions poolt.

Gaasitrassi asukohas on vajalik olemasoleva pinnase tõstmine (~20..30 cm, ~70 m3). Pinnas saadakse PK3 ja PK4 vahelise kõrgendiku mahakaevest ja kohalikust veost. Gaasitrassi ja sidetrassi vahelisele alale jääb tundmatu olemasolev raudbetoon kaev pk ~2+43, mille väljaulatuv osa jääb osaliselt teekatte sisse ning tuleb ohu vältimise tagamiseks tähistada. Töövõtja võib kaevu maapealse osa likvideerida, kui on kindlaks tehtud, kas antud kaev on kasutusest väljas.

Ehitatava tee teekatendi laiuseks on 4,5 m ning katendikonstruktsioon on järgmine:

* paekivikillustik, fr 16/32 mm, h=0,10 m;
* aheraine (fr. 10/90(125)mm), h=0,30 m;
* geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud).

**Võhma tee** (pikkus 0,315 km) algab põhimaanteelt nr 1 Tallinn-Narva (km 153,145) ning lõpeb ligikaudu metsakvartali KT213 eraldise 4 idaosas. Ala pinnakatte moodustavad valdavalt rähksed liivsavi pinnased. Teetrassi lõunapoolses osas on ala täidetud tehisliku pinnasega, eeldatavad mineraalmaterjalist ehitusjäätmed. Tee paikkonna tüüp on niiske. Teetrass kulgeb osaliselt mööda olemasolevat pinnasrada.

Tee lõppu on ettenähtud rajada T-kujuline tagasipööramise koht ning tee alguses olev tehnoloogiline riigitee mahasõidukoht tuleb hooldada. Riigitee ristumiskohta antud asukohta ei rekonstrueerita. Teele rajatakse M3 mahasõidud (2 tk), vasakule poole teed pk ~0+34 juurde suunaga olemasolevale pinnasteele ning lõppu T-kujulise sõidukite tagasipööramisekoha keskkohast risti üle.

Ehitatava tee teekatendi laiuseks on 4,5 m ning katendikonstruktsioon on järgmine:

* paekivikillustik, fr 16/32 mm, h=0,10 m;
* aheraine (fr. 10/90(125)mm), h=0,30 m;
* geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud).

**Karjaoru tee** (pikkus 1,232 km) algab asfaltkattega kõrvalmaanteelt nr 13133 Saka-Ontika-Toila (km 3,967) ning lõpeb metsakvartali KT209 eraldise 5 idapoolses ääres. Ala pinnakatte moodustavad valdavalt koreselised ja rähksed liivsavi pinnased (keskmine kuni raske). Tee keskosas esineb hästilagunenud turvast kihipaksusega kuni 35 cm. Tee paikkonna tüüp on kuiv.

Uuendatavate kraavide/eesvoolu puhul juuritakse trassid järgmiselt: mulde pool (tööde tegemise pool) 7 m + veejuhtme perimeeter + 1 m veejuhtme vastaskaldast. Veejuhtme vastaskalda raiet (1 m) eramaa pool ei teostata (kraavid 502, 503, 505 ja 506). Kraavil 502, Karjaoru tee piketivahemikus ~10+90 kuni 12+32, juuritakse veejuhtme vastaskaldal (idapool) 7 m laiune vöönd.

Äravoolu tagamiseks läbi teekehandi paigaldatakse teemuldesse veeviimarid (4 tk) pk 0+50 kuni 3+50 vahemikkus. Veeviimarid (4 tk) on ette nähtud paigaldada ka kraavile 502 muldesse. Teekraavid, põhjalaiusega 0,5 m, nõlvusega 1,5 ja sügavusega 0,8 m, rajatakse mõlemale poole

teed vahemikus pk 5+00 kuni pk 10+00 ja tee vasakul pool olev kraav juhitakse pk 5+00 juures ehitatava truubi (T8) kaudu paremale poole teed eesvoolu peakraavini (Karjaoru soon, VEE1068100). Eesvoolu ja teekraavi (401) ühenduskohta rajatakse kivikindlustusega kraaviühendus KÜ-k3. Kraaviühenduse rajamisel juhinduda trükisest „Maaparandusrajatiste tüüpjoonised. Tallinn 2019“. Piketivahemikus pk ~10+46 kuni 12+32 paikneb ehitatava tee paremas servas uuendatav kuivenduskraav (502). Eramaaga piirnevas lõigus (~pk 10+46 kuni 10+91) ja tee lõpus paikneva tagasipööramisekohaga (TP-T) piirnevas lõigus ei ole lubatud setet planeerida tee muldesse. Seetõttu on ette nähtud kaevest saadud materjal teisaldada kraavi 502 muldesse, mis paikneb teest lõuna -või põhja suunas (teisaldamise kaugus on kuni 300 m). M3 mahasõidukohtadele tee vasakule poole pk 6+24 juurde ja tee paremale poole pk 7+00 juurde on rajatakse truubid. Samuti rajatakse truup T-kujulise tagasipööramisekoha raadiuse lõppu pk 12+32 juurde.

Tee läheduses Saka-Ontika-Toila kõrvalmaantee all paikneb uuendatav eesvoolu truup (T12). Samuti uuendatakse eesvoolu peakraavil (Karjaoru soon) olev truup T14. Lisaks ehitada kuivenduskraavile M1 mahasõidu alla truup T15. Truubi rajamise võimaldamiseks on ette nähtud kuivenduskraav (507) uuendada 26 m pikkuselt. Täiendavalt uuendatakse kuivenduskraavid kinnistutel 32001:001:0165, 32001:001:0169, Lingukivi 32001:001:0005, 32001:001:0172, Savimetsa 32001:001:0153. Viimase puhul uuendatakse kuivenduskraav kuni eesvooluni. Eesvoolu lõik uuendatakse Kohtla metskond 149 kinnistul. Lisaks rajatakse kuivenduskraavidele kaks truupi T16 ja T17.

Tehnoloogiline mahasõidukoht riigiteelt jääb olemasolevasse seisukorda ning riigitee kaitsevööndi piires pk 0+00 kuni ~0+36 ehitustöid ei tehta. Ehitatav tee viiakse olemasolevaga kokku sujuva üleminekuga (kaeves, pk 0+36 – 0+71). Ülemineku pikkuseks on ette nähtud 35 m. Piketivahemikus ~0+36 kuni ~4+50 paikneb teetrass olemasoleva pinnastee asukohas peamiselt katastriüksusel 32001:001:0243 ja osaliselt eramaal, katastriüksusel Lubjaahju 32001:001:0006. Olemasoleva pinnastee (~0+08 kuni ~4+50) teemulde kõrgus kõrval paiknevast maapinnast on ca 1…1,4 m kõrgem. Ülejäänud tee osas teemulle puudub. Mahasõidutee lõppu on ettenähtud rajada T-kujuline tagasipööramise koht ülepääsuga kvartalile JH004 katastriüksusel. Vasakule poole teed pk 6+24 juurde rajatakse lühem sõidukite möödasõidukoht vastavalt maaparandusrajatiste tüüpjoonisele 2008 (L=25 m, W=4,0 m; „Maaparandusrajatiste tüüpjoonised. Tallinn 2008“). Möödasõidukoha üleminek ehitatava teega teostatakse mõlemas otsas 15 m pikkuselt. Teele rajatakse M3 mahasõidukohad (6 tk) tee vasakule poole pk 1+16, pk 1+37, pk 6+24 ja tee lõpus oleva T-kujulise tagasipööramisekoha haru lõppu ning tee paremale poole pk ~4+81 juurde suunaga olemasolevale teele ja pk 7+00 juurde. Pk 10+50 rajatakse teede ristumiskoht (R-T), mille lõuna poolne haru rajada sujuva kaldega olemasoleva maapinnani. Pk 4+50 kuni 10+00 vahemikus paigutatakse ehitatavatest teekraavidest 400 ja 401 kaevatav mineraalpinnas tee muldesse ja vajadusel tee rajatiste muldesse. Ehitatava tee teekatendi laiuseks on 4,5 m ning katendikonstruktsioon on järgmine:

* paekivikillustik, fr 16/32 mm, h=0,10 m;
* aheraine (fr. 10/90(125)mm), h=0,30 m;
* geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud).

Tee lähedusse on ette nähtud rajada M1 mahasõit (ligipääsu tagamiseks) olemasolevalt pinnasteelt kinnistule Kohtla metskond 228.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Söe teel ja Karjaoru teel kulgeb diagonaalis üle teekde alla 1 kV Elektrilevi OÜ õhuliin, vastavalt Söe tee puhul F-2 (ID: M25362041) ja Karjaoru tee puhul ÕL M1 (ID: M25361709). Ehitustööde raames on ette nähtud elektriliini rippekõrgust suurendada nõuetekohase kõrguseni.

Söe tee ja Abrami tee ristub Elering AS D-kategooria gaasitorustikuga (ID: T115) Nitrofert LKS-Kohtla-Nõmme LKS ja Elering AS sidekaabel (ID: SK115) Nitrofert LKS-Kohtla-Nõmme LKS. Antud teede ja trasside ristumiskohad on lahendatud tööprojektiga nr HGP22014 „Saka teed. Ehitusprojekt. Gaasivarustuse osa“, mis on koostatud OÜ HG ProSolutions poolt.

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

Töö tehniliseks aluseks on **Kobras AS** poolt koostatud „Saka teed ehitusprojekt V02.1“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Maie Rummel, tel: 514 0460; e-post [maie.rummel@rmk.ee](mailto:maie.rummel@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt